**REPUBLIKA HRVATSKA**

**ZADARSKA ŽUPANIJA**

**OSNOVNA ŠKOLA VLADIMIR NAZOR NEVIĐANE**

ŠKOLSKA 2, 23264 NEVIĐANE

OIB: 94747704458

RAZINA 31

RKDP 11791

MATIČNI BROJ 03311970

ŠIFRA DJELATNOSTI 8520

OIB 94747704458

KLASA: 400-04/24-01/03

URBROJ: 2198-04-45-24-01

U Neviđanima, 29.srpnja 2024. godine

**IZVJEŠTAJ O IZVRŠENJU FINANCIJSKOG PLANA OŠ VLADIMIR NAZOR NEVIĐANE ZA RAZDOBLJE**

**OD 01.01.-30.06.2024. godine**

Osnovna škola Vladimir Nazor Neviđane posluje u skladu sa Zakonom o odgoju i obrazovanju te Statutom škole. Nastava se izvodi prema nastavnim planovima i programima koje je donijelo Ministarstvo znanosti i obrazovanja, te prema Godišnjem planu i programu te Školskom kurikulumu. Škola vodi proračunsko računovodstvo sukladno odredbama Pravilnika o proračunskom računovodstvu i računskom planu (NN 124/14,115/15,87/16,3/18,126/19,108/20), Pravilnika o financijskom izvještavanju u proračunskom računovodstvu (NN 37/22).

Osnovna škola Vladimir Nazor, Neviđane nema vlastiti žiro račun, već posluje preko Riznice Zadarske županije.

Temeljem novog Zakona o proračunu (144/2021,) i Pravilnika o godišnjem i polugodišnjem izvještaju o izvršenju proračuna (NN 24/13, 102/17, 01/20), a koji se primjenjuje od 01. siječnja 2022.godine utvrđen je izvještaj o Izvršenju financijskog plana za period od 01.01.-30.06.2024. godine.

**OPĆI DIO**

**RAČUN PRIHODA I RASHODA**

Osnovna škola Vladimir Nazor Neviđane je u 2024. godini ostvarila sveukupno prihoda i primitak u visini od 401.527,00 € što je u odnosu na plan 44,59 %, a u odnosu na prethodnu godinu 124,61 %.

Izvršeno je rashodan i izdataka u ukupnom iznosu 409.296,99 € što je u odnosu na plan 46,60%, a u odnosu na prethodnu godinu 130,23 %

OPĆI DIO-PRIHODI I PRIMICI

**PRIHODI**

U 2024. godini ostvareno je prihoda poslovanja u visini od 401.527,00 € što je 44,62 % od plana te 124,61 % u odnosu na prethodnu godinu. Prihoda od prodaje nefinancijske imovine nije bilo.

**Pomoći iz inozemstva i od subjekata unutar općeg proračuna**

Pomoći proračunskim korisnicima iz proračuna koji im nije nadležan ostvarene su u visini od 322.888,89 € što je 41,70% od plana te 129,92% više od prethodne godine. Ostvarene su tekuće pomoći Ministarstva znanosti i obrazovanja za troškove zaposlenika (plaće, materijalna prava zaposlenika, isplate po pravomoćnim sudskim presudama, nabavu udžbenika za učenike, prehranu učenika, zalihe menstrualnih higijenskih potrepština).

Tekući prijenosi između korisnika istog proračuna za projekat Školska shema u iznosu 121,44 € i projekt Inkluzija 652,37 €. Ukupan iznos 773,81 €, što čini povećanje od 835,29 % u odnosu na prethodnu godinu.

Kapitalne pomoći proračunskim korisnicima iz općinskog proračuna uplatila je Općina Pašman u iznosu 1.183,00 €.

**Prihodi od upravnih i administrativnih pristojbi, pristojbi po posebnim propisima i naknadama**

Namjenskih prihoda od sufinanciranja u 2024. godini nije bilo.

**Prihodi od prodaje proizvoda i roba te pruženih usluga**

Prihodi od prodaje proizvoda i roba te pruženih usluga, odnose se na prihode od najma školske dvorane. Prihoda učeničke zadruge Boduli nije bilo. Vlastitim prihodima predviđeno je financiranje materijalnih rashoda koji proizlaze iz korištenja školske sportske dvorane, a ne mogu se pokriti minimalnim standardom. Kao i poboljšanje učeničkog standarda prema planu i programu rada škole.

U 2024. godini ostvareno je prihoda u iznosu od 3.250 € što je 46,43% od planiranog i 76,09% više u odnosu na prethodnu godinu.

**Prihodi iz nadležnog proračuna i od HZZO-a temeljem ugovornih obveza**

Prihodi iz nadležnog proračuna i od HZZO-a temeljem ugovornih obveza su ostvareni u ukupnom iznosu od 73.431,30 € što je 62,31% od plana te 123,65% više od prethodne godine. Prihodi iz proračuna za financiranje redovne djelatnosti su prihodi iz proračuna Zadarske županije.

**Pomoći temeljem prijenosa EU sredstava**

Prihoda nije bilo u 2024. godini.

**POSEBNI DIO-RASHODI I IZDACI**

Planirani rashodi i izdaci evidentirani su prema programima, funkcijskoj klasifikaciji, ekonomskoj klasifikaciji na 4. razini te izvorima financiranja u ukupnom iznosu od 917.263,40 €.

Ukupni rashodi izvršeni su u iznosu od 409.296,99 € što iznosi 44,62 % u odnosu na plan i 130,23 % izvršenja u ovoj prema 2023.godine.

**Program A 2202 Osnovno školstvo standard**

Redovna djelatnost škole financira se iz sredstava primljenih od Zadarske županije, sredstva ovise o broju učenika i razrednih odjeljenja, te ugovornim obvezama škole za energente, zakupnine i najamnine (prijevoz učenika), tekuće režijske troškove i usluge, zdravstvene preglede, održavanje i popravak opreme, nabavu uredskog materijala, rashoda za stručno usavršavanje zaposlenika i ostale naknade troškova zaposlenika.

**Kod Aktivnosti 2202-01 djelatnost osnovnih škola** najveća su odstupanja na energiji i prijevozu zbog poskupljenja svih vrsta energenata. Pokriveni su i rashodi koji nisu bili pokriveni iz prošle godine kao na primjer prijevoz djece i ostali materijalni troškovi za čije pokriće nismo imali sredstava.

**Kod Aktivnosti T2202-03 Hitne intervencije u osnovnim školama** imali smo renoviranje parketa,trošak renoviranja iznosi 2.880,00 € kao i popravak video sustava u iznosu od 1.569,25 €.

**Program T4306-14 Projekt STEM COUNTY** je novi projekt na čijoj edukaciji su bili naši djelatnici u Norveškoj.

Program obuhvaća financiranje širih javnih potreba u osnovnoj školi i različite aktivnosti kao što su A2203-01 Javne potrebe u prosvjeti, A2203-04 Podizanje kvalitete i standarda u školstvu, A2203-06 Školska kuhinja i kantina, A2203-08 Školska shema, A2203-27 Udžbenici, A2203-31 Projekt e-škole, A2203-33 Prehrana za učenike, A2203-34 Zalihe menstrualnih higijenskih potrepština.

**A2203-04 Podizanje kvalitete i standarda u školstvu**

Materijalni rashodi i usluge i rashodi za zaposlene koji se financiraju iz vlastitih sredstava povećani su u odnosu na prethodnu godinu, zbog nedostatka sredstava na pozicijama za redovnu djelatnost.

**A2203-08 Školska shema**

Škola sudjeluje u programu Školske sheme koji provodi Republika Hrvatska. Shema zapravo predstavlja program potpore namijenjen poboljšanju distribucije poljoprivrednih proizvoda, koji ima za cilj promicanje uravnotežene prehrane i zdravih prehrambenih navika djece u odgojno-obrazovnim ustanovama. Učenici dobivaju besplatne obroke voća, povrća, mlijeka i mliječnih proizvoda. U ovoj godini su imali program mlijeka i mliječnih proizvoda.

**A2203-33 Prehrana za učenike**

Sukladno Odluci o kriterijima i načinu financiranja, odnosno sufinanciranja troškova prehrane za učenike osnovnih škola za drugo polugodište školske godine 2023./2024., Vlade Republike Hrvatske učenik koji u drugom polugodištu školske godine 2023./2024. redovito pohađa osnovnu školu, ostvaruje pravo financiranja, odnosno sufinanciranja prehrane u iznosu od 1,33 eura/10,00 kuna po danu, za dane kada je na nastavi.

**A2203-34 Zalihe menstrualnih higijenskih potrepština**

I u ovoj školskoj godini škole su dobile sredstva za nabavu zaliha besplatnih menstrualnih higijenskih potrepština (uložaka) za učenice.

**4306 Nacionalni EU projekti**

**T 4306 Inkluzija-korak bliže društvu bez prepreka 2023./2024**.

Program obuhvaća isplate plaća, materijalnih prava i ostalih naknada zaposlenim pomoćnicima u nastavi.

Projekt „Inkluzija korak bliže društvu bez prepreka“ omogućuje socijalnu uključenost i integraciju učenika s teškoćama u razvoju u redoviti obrazovni sustav.

Navedenim Projektom osigurava se stručna pomoć za 2 učenika s teškoćama u razvoju u našoj školi. Neposrednim radom pomoćnika s učenicima s teškoćama u razvoju omogućava se postizanje boljih obrazovnih rezultata i uspješnija socijalizacija učenika.

U privitku obrazloženja tabelarni prikazi Izvještaja o izvršenju financijskog plana za razdoblje 01.01. – 30.06.2024. godinu:

- Sažetak, opći dio

- Tablica prihoda i rashoda prema ekonomskoj klasifikaciji

- Izvještaj o izvršenju financijskog plana po programskoj i ekonomskoj klasifikaciji te po izvorima financiranja.

Predsjednica školskog odbora

Ivana Medić

Ravantelj:

Ivan Hrabrov, prof.